El Casino Recreatiu i Cultural del Port de Sagunt acollirà la VII Trobada d’Escoles de Ball Camp de Morvedre
04 d’abril 2019

![Imagen 1](/media/jp0j05xr/87-trobada-2018_cuerpo.jpg)

Les delegacions de Cultura i Esports de l'Ajuntament de Sagunt oferixen la VII Trobada d’Escoles de Ball Camp de Morvedre. La professora de Balls de saló de les escoles de proximitat de la Universitat Popular, Amparo Belda, ha organitzat esta trobada que tindrà lloc diumenge que ve 7 d'abril en el Casino Recreatiu i Cultural del Port de Sagunt, gràcies al patrocini de les dos delegacions.

Es tracta d'una jornada de caràcter recreatiu i amb totes les activitats gratuïtes, des de les 11 fins a les 19 hores, en les quals els professors de les escoles participants impartiran tallers de ball, al migdia hi haurà un pícnic de germanor i, a la vesprada, ball general amb animacions.

Les escoles de proximitat estan presents al llarg de l'any com una activitat complementària a les classes de balls de saló, en moltes de les cites que se celebren en altres localitats. Per este motiu, diumenge que ve hi haurà visites d'amics d'escoles de Massamagrell, la Pobla de Vallbona, la Pobla de Farnals, Sedaví, Alacant i la Vall d’Uixó.

Segons Amparo Belda, esta trobada es caracteriza perque es porta a terme a l'aire lliure, en el marc dels jardins de l'antiga Gerència. Belda agraix a l'Ajuntament de Sagunt pel patrocini de l'esdeveniment, així com la col·laboració de la direcció del Casino i dels gestors del bar del complex que facilitaran l'ús de les instal·lacions per a celebrar este esdeveniment. Des de l'organització animen la ciutadania a gaudir d’este dia festiu, mogut i musical.

*   [](http://www.facebook.com/sharer.php?u=https://aytosagunto.es/va/actualitat/el-casino-recreatiu-i-cultural-del-port-de-sagunt-acollira-la-vii-trobada-d-escoles-de-ball-camp-de-morvedre/ "Facebook")
*   [](http://twitter.com/share?url=https://aytosagunto.es/va/actualitat/el-casino-recreatiu-i-cultural-del-port-de-sagunt-acollira-la-vii-trobada-d-escoles-de-ball-camp-de-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casino-recreatiu-i-cultural-del-port-de-sagunt-acollira-la-vii-trobada-d-escoles-de-ball-camp-de-morvedre/ "Linked In")
*   [](mailto:?body=https://aytosagunto.es/va/actualitat/el-casino-recreatiu-i-cultural-del-port-de-sagunt-acollira-la-vii-trobada-d-escoles-de-ball-camp-de-morvedre/)